Gandia rep els alumnes d´FP en pràctiques de Laval per a treballar en empreses hostaleres
24 febrer 2022

## Gandia rep els alumnes d´FP en pràctiques de Laval per a treballar en empreses hostaleres24 febrer 2022Última actualització: 24 febrer 2022

![](../gestion/img/fd0e5fab389eefe4e24f8358b1bc59261295f6a4f8ddd704e9dc6f98d5cc7cb3.jpg)  
  

La regidora de relacions Internacionals i Agermanaments, **Liduvina Gil**, va rebre ahir els dos alumnes d'FP en pràctiques provinents de l'Institut Lycée Professinnel Robert Buron del municipi francés Laval, agermanat amb Gandia. "_Fa més de quinze anys que tenim relacions d'intercanvi entre alumnes de França en pràctiques i la nostra ciutat en l'àrea de comerç i de pastisseria. Aquesta vegada tenim cuiners i cambrers_", va apuntar Gil.  
  
Des del passat 22 de febrer fins al 18 de març, Clèment Morice i Perrine Houdin, estudiants d'FP de la localitat francesa, realitzaran les seues pràctiques professionals en els restaurants de Ca Marc i Vins i Més. "_Sempre hi ha una satisfacció plena per part dels restauradors de la formació que tenen els alumnes_", ha destacat la regidora. Tal com va explicar, també desenvoluparà pròximament les seues pràctiques al restaurant Telero un alumne més que retarda la seua estança a Gandia a conseqüència de la seua infecció per COVID.  
  
Per la seua banda, Gaelle Bastian, professora que ha acompanyat als estudiants en aquest viatge ha agraït a Gandia i a totes les persones que han fet possible que els alumnes puguen estar a la ciutat. Així mateix, els dos estudiants han donat les gràcies per aquesta oportunitat a l'Ajuntament de Gandia i les empreses que els acollissen i han mostrat la seua voluntat per aprendre de la gastronomia i cultura espanyola i valenciana.  
  
"_Per a ells, a banda de la seua experiència professional, és una nova manera de conéixer una nova cultura, de conéixer la nostra gastronomia, les nostres tradicions culturals_", ha destacat Gil. Per això, ha volgut animar als alumnes que aprofiten aquesta experiència de viatjar a altres espais, ciutats perquè això els enriqueix tant professionalment com culturalment.